ΙΟΝΙΟ ΠΑΝΕΠΙΣΤΗΜΙΟ
ΤΜΗΜΑ ΑΡΧΕΙΟΝΟΜΙΑΣ - ΒΙΒΛΙΟΘΗΚΟΝΟΜΙΑΣ
ΕΞΑΜΗΝΟ ΣΤ’
ΑΚΑΔΗΜΑΙΚΟ ΕΤΟΣ 2005-2006
ΦΟΙΤΗΤΗΣ 
                        ΜΠΟΤΣΗΣ ΣΠΥΡΙΔΩΝ Β2003051
ΔΙΔΑΣΚΩΝ : κ. ΣΑΡΑΝΤΟΣ ΚΑΠΙΔΑΚΗΣ
ΚΕΡΚΥΡΑ
ΜΑΙΟΣ 2006
ΠΡΟΤΑΣΗ-ΕΡΓΑΣΙΑ 2(ΑΤΟΜΙΚΗ) ΣΤΟ ΜΑΘΗΜΑ ΨΗΦΙΑΚΕΣ ΒΙΒΛΙΟΘΗΚΕΣ

ΘΕΜΑ : ΔΗΜΙΟΥΡΓΙΑ ΨΗΦΙΑΚΗΣ ΒΙΒΛΙΟΘΗΚΗΣ
ΣΤΟ ΙΟΝΙΟ ΠΑΝΕΠΙΣΤΗΜΙΟ

Ο αιώνας που διανύουμε έχει χαρακτηριστεί ως ο αιώνας της πληροφορίας και παντού στις μέρες μας γίνεται λόγος για την  «κοινωνία της πληροφορίας»   Η δημιουργία  μιας  ψηφιακής βιβλιοθήκης  στο Ιόνιο Πανεπιστήμιο, θα είχε ως κύριο σκοπό  να εξυπηρετήσει τις ανάγκες των φοιτητών και των διδασκόντων τόσο στον τομέα της μάθησης όσο και στον τομέα της έρευνας. Τα πλεονεκτήματα και οι  λόγοι που κρίνεται απαραίτητη η δημιουργία αυτής της  ψηφιακής βιβλιοθήκης θα μπορούσαν να είναι οι εξής : 
- Εναρμόνιση με το σύγχρονο διεθνές ψηφιακό περιβάλλον(και τις ανάγκες των «καιρών»).
- Άμεση και γρήγορη πρόσβαση στα ψηφιακά τεκμήρια που σχετίζονται με τα μαθήματα του Πανεπιστημίου(ή σε σχετική βιβλιογραφία).
- Οι φοιτητές και οι διδάσκοντες θα μπορούν να επισκέπτονται την ψηφιακή βιβλιοθήκη από το γραφείο ή το σπίτι τους, (χωρίς να χρειαστεί να μετακινηθούν), οποιαδήποτε χρονική στιγμή το θελήσουν.

- Επάρκεια τεκμηρίων που θα κάλυπτε τις ανάγκες τυχόν ταυτόχρονης ζήτησης από πολλούς χρήστες.

- Χαμηλό κόστος (λόγω της  άυλης μορφής των τεκμηρίων).

- Ελάχιστος χώρος αποθήκευσης(λόγω της άυλης μορφής των τεκμηρίων).

- Νέοι μέθοδοι αποθήκευσης και ασφάλειας των πληροφοριών 

-Νέες προοπτικές στην ταξινόμηση και οργάνωση των καταλόγων της βιβλιοθήκης.

- Δυνατότητα συνύπάρξης Τεκμηρίων και Άλλων Αντικειμένων 

- Online εκπαίδευση.

- Online εύρεση πληροφοριών.

- Online έρευνα.

- Αποσυμφόρηση των συμβατικών βιβλιοθηκών.

Οι χρήστες(κυρίως φοιτητές αλλά και  διδάσκοντες), θα μπορούν να εισέρχονται στο χώρο της ψηφιακής βιβλιοθήκης είτε από τον προσωπικό τους υπολογιστή, είτε από τους υπολογιστές του εργαστηρίου του εκάστοτε τμήματος του Πανεπιστημίου μέσω διαδικτύου χρησιμοποιώντας κάποιον κωδικό πρόσβασης ούτως ώστε  να :  

- μελετούν τις ψηφιακές συλλογές που σχετίζονται με το γνωστικό αντικείμενο του κάθε μαθήματος, 
- αναπτύσσουν προτάσεις και να εκπονούν εργασίες συλλέγοντας γρήγορα και άμεσα τις πληροφορίες που τους ενδιαφέρουν  
- συζητούν να συνεργάζονται και να ανταλλάσσουν απόψεις (στον σχετικό χώρο συζητήσεων), σχετικά με τις εργασίες και τα μαθήματα,

 Σίγουρα για τα  μειονεκτήματα μπορούμε να πούμε ότι είναι η  κουραστική και δαπανηρή η ψηφιοποίηση   των συμβατικών τεκμηρίων (προσωπικό, εργατοώρες κόστος΄ηλεκτρονικών μηχανημάτων), αλλά πολλά απ’ αυτά μπορεί να είναι ήδη παρωχημένα και να μην κρίνεται σκόπιμη η ψηφιοποίηση τους.

Σε συνεργασία επιστημόνων Αρχειονομίας, Βιβλιοθηκονομίας και Πληροφορικής  και με τον κατάλληλο σύγχρονο ηλεκτρονικό εξοπλισμό      και εφόσον πρώτα έχει υπολογισθεί το κόστος και έχει γίνει ο σχεδιασμός, η  ψηφιοποίηση  θα μπορούσε να γίνει  με μεθοδικότητα και  προγραμματισμό να οργανωθεί και να κριθεί πιο από το συμβατικό είναι κατάλληλο για ψηφιοποίηση Αρχικά πρέπει να γίνει η κωδικοποίηση των περιεχομένων σε γλώσσα  υπολογιστών (xml).Κατόπι  η παρουσίαση του κωδικοποιημένου περιεχομένου και  η  χρήση προτύπων (TEI,Dublin Core) για την οργάνωση και διάθεσή του.

Κοινή διαπίστωση είναι ότι υπάρχει μια συνεχής τάση προς την εξέλιξη και αυτοματοποίηση των συμβατικών  βιβλιοθηκών που οδηγεί τα πράγματα, (αν όχι ακόμη σε ψηφιακές βιβλιοθήκες), σε υβριδική μορφή βιβλιοθηκών.
Όσο πιο έγκαιρα αφουγκραστούν οι αρμόδιοι την επιτακτική ανάγκη  για την δημιουργία  ψηφιακής βιβλιοθήκης στο Ιόνιο Πανεπιστήμιο, τόσο το καλύτερο θα είναι για το ίδρυμα και τον τόπο.